ফ্লোরিডা থেকেও যথাযথ মর্যাদায় শহীদ দিবস উদযাপনের সংবাদ এসেছে। ফ্লোরিডা মেট্রপলিটন আওয়ামী লীগের ব্যানারে অঙ্গরাজ্যের ওয়েস্ট পামবিচে ‘ফ্লেবার অব ইন্ডিয়া’ রেস্টুরেন্টে শহীদ দিবস স্মরণে আলোচনা সভায় প্রধান অতিথি ছিলেন ‘বাই ন্যাশনাল চেম্বার অব কমার্স’-এর নির্বাহী ভাইস চেয়ারম্যান ও ফোবানার চেয়ারম্যান আতিকুর রহমান। এ আলোচনায় আরো অংশ গ্রহণ করেন আয়োজক সংগঠনের আহ্বায়ক কামালউদ্দিন ভূইয়া, যুগ্ম আহ্বায়ক হাসান জাহাঙ্গির, ভোলা জেলার লালমোহন পৌর মেয়র ইমদাদুল ইসলাম তুহিন, শাহজাহান খসরু, আব্দুর রহিম বুলবুল ও ফ্লোরিডা মেট্রোপলিটন আওয়ামী লীগের সদস্য সচিব বিন্তু খান। অনুষ্ঠানে একুশের স্মৃতি জাগানিয়া অবিস্মরণীয় সেই গান ‘আমার ভাইয়ের রক্তে রাঙানো একুশে ফেব্রুয়ারি-আমি কি ভুলিতে পারি’ সকলের কন্ঠে ধ্বনিত হয়। আমেরিকায় জন্মগ্রহণকারি শিশু-কিশোররাও কন্ঠ মেলায় এ গানে।